《锦边莲》
明代·区怀年

风漪晴织藕丝牵，一撚胭脂废独妍。芳泽久娴苏蕙藻，彩霞分独薛涛笺。

三秋碧水瑶台月，十丈华峰玉井烟。何处扁舟从太乙，靓妆摇落素馨田。

作者简介：区怀年，字叔永。高明人。大相仲子。明熹宗天启元年(一六二一)贡生，任太学考通判。明思宗崇祯九年（一六三六）入都候选，以内艰回籍，后授翰林院孔目。归卧云石，学赤松游，日以赓和撰述为事。著有《玄超堂藏稿》、《击筑吟》诸集。清光绪《高明县志》卷一三有传。